wannaphong/clean_thaiwikipedia huggingface dataset:
# เรกี พาลาบรีกา
เรกี พาลาบรีกา (Regie Palabrica) นักมวยสากลชาวฟิลิปปินส์ เกิดเมื่อ 4 พฤษภาคม พ.ศ. 2517 สถิติการชก 28 ครั้ง ชนะ 16 (น็อค 5) เสมอ 1 แพ้ 11 
 ประวัติ 
พาราบรีกาขึ้นชกมวยสากลครั้งแรกเมื่อ 8 มกราคม พ.ศ. 2538 ชนะน็อค ดาร์วิน กันตน ยก 2 จากนั้น ขึ้นชกชนะเป็นส่วนใหญ่ จนได้ชิงแชมป์โลกรุ่นไลท์ฟลายเวท WBU เมื่อ 31 กรกฎาคม พ.ศ. 2539 แพ้น็อค หนึ่งเดียว ศักดิ์จารุพร ยก 7 จากนั้นมาชกแพ้คะแนน ยอดดอย สิงห์วังชา พาลาบรีกายังขึ้นชกมวยอย่างต่อเนื่องมาตลอด รวมทั้งเคยไปชกที่เกาหลีใต้และแอฟริกาใต้ด้วย พาลาบรีกาได้ชิงแชมป์อีกครั้งเมื่อ 12 มิถุนายน พ.ศ. 2541 โดยขึ้นชิงแชมป์ PABA รุ่นมินิมัมเวท แพ้คะแนน สงคราม ป.เปาอินทร์ จากนั้น ไปชิงแชมป์ OPBF รุ่นไลท์ฟลายเวทที่เกาหลีใต้เมื่อ 27 สิงหาคม พ.ศ. 2541 แพ้น็อค ชอย โยซัม ยก 2 จากนั้นก็แขวนนวมไป
 เกียรติประวัติ 

 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นไลท์ฟลายเวท WBU เมื่อ 31 กรกฎาคม 2539 แพ้น็อค หนึ่งเดียว ศักดิ์จารุพร ที่ กทม.
 ชิงแชมป์ PABA รุ่นมินิมัมเวทเมื่อ 12 มิถุนายน 2541 แพ้คะแนน สงคราม ป.เปาอินทร์ ที่ อ่างทอง
 ชิงแชมป์ OPBF รุ่นไลท์ฟลายเวทเมื่อ 27 สิงหาคม 2541 แพ้น็อค ชอย โยซัม ยก 2 ที่ เกาหลีใต้
# ด่างทับทิม
ด่างทับทิม มีชื่อทางเคมีว่า โพแทสเซียมเปอร์แมงกาเนต (KMnO4) มีลักษณะเป็นผลึกสีม่วง ใช้ในการแช่ผักหรือผลไม้เพื่อชะล้างสารเคมี เป็นสารประกอบประเภทเกลือ มีฤทธิ์เป็นเบสอ่อนๆ
# BCG matrix
BCG Matrix คือ โมเดล ที่ใช้วิเคราะห์ด้านการเงินการลงทุนเกี่ยวกับการตลาด โดยการเริ่มต้นของ GE (General Electric) และ Boston Consulting Group (BCG) BCG matrix จะแสดงฐานะหรือความแข็งแกร่งของบริษัทเมื่อเทียบกับตลาดสินค้านั้นๆ โดยใช้เกณฑ์ในการพิจารณา 2 เกณฑ์ คือ

 ส่วนแบ่งตลาดเชิงเปรียบเทียบ (Relative Market Share) เป็นการเปรียบเทียบกับคู่ แข่งว่าส่วนแบ่งตลาดของผลิตภัณฑ์ของบริษัทเป็นกี่เท่าเมื่อเทียบกับคู่แข่งที่สำคัญ
 ความน่าสนใจของตลาด (Market Attractiveness) หรือ อัตราการเติบโตของตลาดสินค้า (Market Growth Rate) คือ อัตราการขยายตัวของตลาดสินค้าทั้งตลาดไม่ใช่ของบริษัท เพราะเกณฑ์ที่ใช้นี้เพื่อต้องการดูว่าตลาดสินค้านั้นๆ มีความน่าสนใจมากน้อยเพียงใด

 ผลที่รับจาก BCG Matrix 
 Star ได้แก่ธุรกิจที่มีส่วนแบ่งตลาดสูง อัตราความเจริญเติบโตสูง ธุรกิจได้กำไรสูงอันเกิดจากตลาดโตอย่างรวดเร็ว ดังนั้น มักมีเงินสดน้อยหรือขาดแคลนเงินสด
 Cash Cow เป็นธุรกิจที่มีส่วนแบ่งตลาดสูง อัตราการเจริญเติบโตต่ำ ธุรกิจได้กำไรสูง และมีเงินสดเหลืออยู่มากเพราะตลาดเจริญเติบโตน้อย และอาจนำเงินสดไปลงทุนในธุรกิจอื่น
 Question Marks ได้แก่ธุรกิจที่มีส่วนแบ่งตลาดต่ำในตลาดที่มีอัตราการเจริญเติบโตสูง ธุรกิจกำไรน้อย ทั้ง ๆ ที่มีโอกาส เพราะมีปัญหาในการดำเนินงาน
 Dogs ได้แก่ธุรกิจที่มีส่วนแบ่งตลาดต่ำ อัตราการเจริญเติบโตต่ำ ธุรกิจกำไรน้อย ขีดความสามารถต่ำ
# กลยุทธ์ซ่อนดาบในรอยยิ้ม
กลยุทธ์ซ่อนดาบในรอยยิ้ม หรือ เสี้ยวหลี่ฉางเตา  เป็นหนึ่งในกลศึกสามก๊ก กลยุทธ์ที่มีความหมายถึงการหลอกให้ศัตรูหลงเชื่อถึงความสงบ ไม่ให้ล่วงรู้ถึงความเคลื่อนไหวใด ๆ ของกองทัพ ทำให้ฝ่ายศัตรูเกิดความสงสัยและเกิดความสงบไม่เคลื่อนไหวในกองทัพเช่นกัน ทำให้เกิดความคิดที่มึนชาขึ้นและฉวยโอกาสเตรียมการเป็นความลับ

การเฝ้าคอยระวังมิให้ฝ่ายศัตรูล่วงรู้ความลับหรือรู้ตัว รอคอยโอกาสเพื่อจะจู่โจมโดยฉับพลันอันจะทำให้สถานการณ์เกิดการเปลี่ยนแปลง เป็นการแสร้งทำเป็นมิตรแต่แท้จริงจ้องหาโอกาสจะกำจัดศัตรูอยู่ตลอดเวลา ตัวอย่างการนำเอากลยุทธ์ซ่อนดาบในรอยยิ้มไปใช้ได้แก่ชีฮูหยินภรรยาของซุนเซียง น้องสะใภ้ของซุนกวนที่วางแผนลอบฆ่าอิหลำที่คิดข่มเหงตนเองเป็นภรรยาด้วยรอยยิ้มประดุจยินดีจะมีสามีใหม่เสี้ยวหลี่ฉางเตา ซ่อนดาบในรอยยิ้ม, 36 กลยุทธ์ในสามก๊ก-อินไซด์สามก๊ก, กัญจน์ดามาศ โกพล, สำนักพิมพ์ดอกหญ้า, พ.ศ. 2550, หน้า 220, ISBN 978-974-690-595-4

 ตัวอย่างกลยุทธ์ 

เมื่อซุนเซียงน้องชายของซุนกวน เจ้าเมืองกังตั๋งไปกินตำแหน่งเจ้าเมืองตันเอี๋ยง ได้สั่งทำโทษโบยอิหลำและไต้อ้วนทหารในกองทัพของตนในฐานกระทำความผิด ทำให้คนทั้งสองผูกใจเจ็บเคียดแค้นซุนเซียง จึงคบคิดกับเปียนหองทหารคนสนิทของซุนเซียงวางแผนลอบฆ่าซุนเซียง อิหลำเห็นนางชีฮูหยินภรรยาของชุนเชียงรูปร่างหน้าตาสวยงามก็นึกรัก และคิดจะข่มเหงเอามาเป็นภรรยาของตนเอง นางชีฮูหยินซึ่งโกรธแค้นอิหลำที่ฆ่าสามีตนจึงวางแผนซ้อนกลหวังฆ่าอิหลำ โดยแสร้งยินยอมพร้อมใจเป็นภรรยาแต่ขอเซ่นไว้ซุนเซียงผู้เป็นสามีที่ล่วงลับก่อน เมื่ออิหลำยินยอมนางซีฮูหยินก็เรียกชุนโก๋และเปาเอ๋งนายทหารคนสนิทของซุนเซียงมาร่วมวางแผนซ้อนกลด้วย

รุ่งเช้านางชีฮูหยินเตรียมการตามแผนที่วางไว้ ตั้งโต๊ะเซ่นไหว้สามีตามประเพณีจนเสร็จก็อาบน้ำแต่งตัวพร้อมทำกิริยาด้วยมารยาหญิง ประดุจมีความยินดีปรีดาที่จะได้อิหลำเป็นสามีใหม่ อิหลำต้องกลอุบายของนางชีฮูหยิน เข้าใจว่านางชีฮูหยินทำใจเรื่องการสูญเสียสามีและมีใจให้แก่ตนเองก็ไม่ได้คิดระแวง เมื่อถึงเวลาค่ำนางชีฮูหยินก็ตั้งโต๊ะเลี้ยงฉลองพร้อมกับมอมสุราอิหลำจนเมามายไม่ได้สติ ซุนโก๋และเปาเอ๋งที่แอบซ่อนอยู่ภายในห้องก็ลอบฆ่าอิหลำตาย หลังจากนั้นนางชีฮูหยินก็ลวงไต้อ้วนด้วยมารยาหญิงเพื่อหวังฆ่าให้ตายเช่นกัน ไต้อ้วนเห็นนางชีฮูหยินก็นึกรักจึงยอมตามนางไปกินโต๊ะที่บ้าน นางชีฮูหยินก็มอมสุราไต้อวนจนเมามายและให้ซุนโก๋และเปาเอ๋งฆ่าตายเช่นเดียวกับอิหลำ กลยุทธ์ซ่อนดาบในรอยยิ้มหรือเสี้ยวหลี่ฉางเตาของนางชีฮูหยิน ก็ประสบความสำเร็จในการหลอกอิหลำและไต้อ้วนมาฆ่า โดยไม่ต้องตกเป็นภรรยาของอิหลำด้วยมารยาหญิงได้อย่างงดงาม
# ม่านฟ้า ศิษย์ทรายทอง
ม่านฟ้า ศิษย์ทรายทอง หรือนายไชยันตร์ ไชยา เกิดเมื่อ 31 สิงหาคม พ.ศ. 2525 สถิติการชก 1 ครั้ง แพ้ 1 

 เกียรติประวัติ 

 เคยชิงแชมป์ต่อไปนี้แต่ไม่สำเร็จ
 ชิงแชมป์ PABA รุ่นซูเปอร์เวลเตอร์เวท เมื่อ 21 ก.ค. 2550 แพ้น็อค อิน ยองยูล (เกาหลีใต้) ยก 2 ที่เกาหลีใต้
# โชติพัฒน์ วงษ์ประเทศ
โชติพัฒน์ วงษ์ประเทศ มีชื่อเดิมว่า สนธยา วงษ์ประเทศ มีสถิติการชกอาชีพ 3 ครั้ง ชนะ 2 (น็อค 1) แพ้ 1 เป็นนักมวยไทยชื่อดังและเคยชกมวยสากลสมัครเล่นในนามทีมชาติไทย
 ประวัติ 
โชติพัฒน์ขึ้นชกมวยไทยในชื่อสนธยา ส.เพลินจิต และประสบความสำเร็จเป็นนักมวยไทยที่มีชื่อเสียง จากนั้น ได้หันมาชกมวยสากลสมัครเล่น ติดทีมชาติไทย ได้ไปชกในกีฬาโอลิมปิกเมื่อ พ.ศ. 2543 แต่ไม่ได้เหรียญรางวัล หลังจากเลิกชกมวยสากลสมัครเล่น โชติพัฒน์หันมาชกมวยสากลอาชีพบ้างแต่ไม่ประสบความสำเร็จ โชติพัฒน์ขึ้นชกมวยสากลอาชีพครั้งแรกเมื่อ 10 กุมภาพันธ์ พ.ศ. 2549 ชนะคะแนน ชินยา กิอูชิ และชกชนะน็อคริซัล ยก 3 ในอีกสองเดือนต่อมา จากนั้น โชติพัฒน์เดินทางไปชิงแชมป์ PABA รุ่นซูเปอร์เฟเธอร์เวท เมื่อ 22 กันยายน พ.ศ. 2549 แต่โชติพัฒน์ทำน้ำหนักไม่ได้ น้ำหนักเกินรุ่นไป 2 ปอนด์ จึงได้แต่ขึ้นชกนอกรอบเท่านั้น และก็เป็นฝ่ายแพ้น็อค จูน ปาเดอร์นา ยก 3 จากนั้น โชติพัฒน์ก็แขวนนวมไป

 เกียรติประวัติ 
 เคยชิงแชมป์ต่อไปนี้แต่ไม่สำเร็จ
 ชิงแชมป์ PABA รุ่นซูเปอร์เฟเธอร์เวท เมื่อ 22 ก.ย. 2549 แพ้น็อค จูน พาร์เดอร์น่า (ฟิลิปปินส์)  ยก 3 ที่ ฟิลิปปินส์ 
 ทีมชาติไทยมวยสากลสมัครเล่นรุ่นแบนตั้มเวทในการแข่งขันโอลิมปิก 2000 ที่ซิดนีย์ ออสเตรเลีย
# เดชาพล สุวรรณเลิศ
เดชาพล สุวรรณเลิศ  หรือนายเดชาพล สุวรรณเลิศ เกิดเมื่อ 31 พฤษภาคม พ.ศ. 2520 ที่ จ. มหาสารคาม สถิติการชก 21 ครั้ง ชนะ 5 (น็อค 2) แพ้ 16 

 เกียรติประวัติ 
 เคยชิงแชมป์ต่อไปนี้แต่ไม่สำเร็จ
 ชิงแชมป์ IBF แพนแปซิฟิครุ่นซูเปอร์มิดเดิลเวทเมื่อ 22 ก.ย. 2549 แพ้คะแนน ดาเนียล โลเวต (ออส) ที่ ออสเตรเลีย
# แซปูร์ตัว
สำหรับเพลงในชื่อเรียกเดียวกันนี้ ดูบทความที่ แซปูร์ตัว (เพลง)

แซปูร์ตัว (, "สิ่งนี้สำหรับคุณ") คืออัลบั้มเพลงภาษาฝรั่งเศสของ เซลีน ดิออน นักร้องสาวชาวแคนาดา จำหน่ายในรัฐเกแบ็ก ประเทศแคนาดา เมื่อวันที่ 9 กันยายน พ.ศ. 2528 นับเป็นอัลบั้มภาษาฝรั่งเศสลำดับที่ 10 ของเธอ

 ข้อมูลอัลบั้ม 
เพลง "แซปูร์ตัว" ออกจำหน่ายเป็นซิงเกิลแรก ขึ้นชาร์ตอันดับที่ 3 ในเกแบ็ก และเพลง "แซปูร์วีฟวร์" เป็นซิงเกิลที่ 2 (ออกจำหน่ายในประเทศฝรั่งเศสด้วย)   

"Virginie... Roman d'amour" ได้ตั้งชื่อใหม่ในฝรั่งเศสชื่อว่า "Paul et Virginie."

เพลง "Elle" ยังบรรจุลงในอัลบั้ม อาลอแล็งปียา  เมื่อ พ.ศ. 2537 ซึ่งเป็นฉบับการร้องสด นอกจากนี้เพลงนี้ยังเป็นหนึ่งในเพลงที่บรรจุลงในอัลบั้ม องเนอช็องฌ์ปา (ฉบับกล่องยาว)  

 รายชื่อเพลง 
 "แซปูร์ตัว" (Eddy Marnay, François Orenn) – 4:07
 "Tu es là" (Marnay, Paul Baillargeon) – 2:49
 "Dis-moi si je t'aime" (Marnay, Baillargeon) – 2:53
 "Elle" (Marnay, Baillargeon) – 2:51 
 "Pour vous" (Marnay, Peter Sipos) – 3:17
 "Les oiseaux du bonheur" (Marnay, André Popp) – 3:43
 "Avec toi" (Marnay, Christian Loigerot, Thierry Geoffroy) – 3:18
 "Amoureuse" (Marnay, Baillargeon) – 3:29
 "Virginie... Roman d'amour" (Marnay, Loigerot, Geoffroy) – 3:23
 "แซปูร์วีฟวร์" (Marnay, Popp) – 4:04

 ประวัติการจำหน่าย 
 เขต/ภูมิภาค วันที่ออกจำหน่าย ค่ายเพลง ประเภท เลขที่ในรายการสินค้า แคนาดา 9 กันยายน พ.ศ. 2528 ทีบีเอส แผ่นเสียง TBS 503 เทป TBS 4503
# โมบิลสูทกันดั้ม MS IGLOO
โมบิลสูท กันดั้ม เอ็มเอสอิกลู  เป็นภาพยนตร์คอมพิวเตอร์กราฟิกส์ในชุดกันดั้ม โดยภาคแรกสามารถแบ่งออกได้เป็นสองภาคย่อยคือภาค บันทึกลับสงครามหนึ่งปี ซึ่งฉายที่บันไดมิวเซียม เมืองมัตสึโดะ จังหวัดจิบะและต่อมาได้มีการจำหน่ายเป็นดีวีดี กับภาค อโพคาลิปส์ 0079 ซึ่งเป็นโอวีเอที่จำหน่ายในเดือนเมษายน พ.ศ. 2549 เอ็มเอสอิกลูได้รับการกำกับโดยทาคาชิ อิมานิชิ ซึ่งก่อนหน้านี้เป็นผู้กำกับกันดั้ม 0083และมียูทากะ อิซุบุจิเป็นผู้ดูแลการผลิต นอกจากนั้นยังมีภาคมังงะ เอ็มเอสอิกลู 603 ซึ่งวาดโดย MEIMU เนื้อหาของภาค 603 เป็นการนำภาคบันทึกลับสงครามหนึ่งปีมาเล่าใหม่และเพิ่มตอนพิเศษเข้าไป ต่อมาจึงมีภาคต่อคือ เอ็มเอสอิกลู 2 เดอะกราวิตี้ฟรอนท์ และเผยแพร่ในเดือนตุลาคม พ.ศ. 2551 การดำเนินเรื่องของภาค 2 นี้จะคล้ายกับภาคแรก แต่เปลี่ยนเป็นเรื่องราวจากมุมมองของฝ่ายสหพันธ์โลกแทนและเนื้อหาจะไม่ต่อเนื่องกันเหมือนภาคแรก

 เนื้อเรื่อง 
เนื้อเรื่องของเอ็มเอสอิกลูนั้นอยู่ในช่วงสงครามหนึ่งปีซึ่งเป็นเวลาเดียวกับโมบิลสูทกันดั้ม โดยมีศูนย์กลางของเรื่องอยู่ที่หน่วยทดสอบอาวุธที่ 603ของอาณาจักรซีอ้อน หน่วย603ต้องทำหน้าที่ทดสอบและวัดความคุ้มค่าของอาวุธต่างๆ ซึ่งเอ็มเอสอิกลูทั้งหกตอนนั้นจะมีเครื่องกลและนักบินที่เป็นตัวเอกเปลี่ยนไปในแต่ละตอน โดยมีโอลิเวอร์ มาย วิศวกรผู้สังเกตการณ์เป็นเหมือนผู้เล่าเรื่องจนถึงตอนสุดท้ายของภาคอโพคาลิปส์ 0079 จึงเป็นตัวเอกเสียเอง

แม้จะเป็นเรื่องในกันดั้มซีรีส์ แต่กันดั้มได้ปรากฏตัวในเอ็มเอสอิกลูเพียงฉากวิดีโอสั้นๆในตอนที่สามของภาคบันทึกลับสงครามหนึ่งปีเท่านั้น

 ตัวละครหลัก 
โอลิเวอร์ มาย  
พากษ์เสียงโดยฮิเดโอะ อิชิวากะ โอลิเวอร์เป็นวิศวกรผู้สังเกตการของหน่วย603ซึ่งมีหน้าที่รายงานผลการทดสอบของอาวุธต่างๆ เขาเป็นคนซื่อตรง เมื่ออาวุธที่หน่วย603ต้องทดสอบนั้นมักเป็นของที่บกพร่อง โอลิเวอร์จึงมักมีปัญหากับนักบินทดสอบอยู่บ่อยๆ

โมนิค คาดิลแล็ค  
พากษ์เสียงโดยมิกิ นางาซาวะ นายทหารหญิงประจำยานโยเซนไฮม์ เป็นคนที่หงุดหงิดง่ายแต่ก็มีด้านที่อ่อนโยนอยู่เหมือนกัน ในภายหลังเป็นนักบินประจำของโมบิลสูท ซูดาห์ เครื่องสุดท้าย

มาติน โบรห์โนว  
พากษ์เสียงโดยโชโซ อิคุสะ เป็นกัปตันของยานโยเซนไฮม์

ฮิเดโตะ วาชิยะ  
พากษ์เสียงโดยจุน ฟุคุยามะ นักบินประจำยานโยเซนไฮม์ เป็นเพื่อนสนิทของโอลิเวอร์ ในภายหลังเป็นนักบินประจำของโมบิลสูท ซูดาห์

 รายชื่อตอน
# บอดี้การ์ดหน้าเหลี่ยม
บอดี้การ์ดหน้าเหลี่ยม เป็นภาพยนตร์แนวแอ็คชั่น - อาชญากรรม เป็นภาพยนตร์เรื่องแรกของเพ็ชรทาย วงษ์คำเหลา (หม่ำ จ๊กมก) ที่ได้กำกับภาพยนตร์เรื่องนี้โดยออกฉายทางโรงภาพยนตร์เมื่อวันที่ 21 มกราคม พ.ศ. 2547

เรื่องย่อ
เนื้อเรื่องเล่าถึง "วงศ์คม" (หม่ำ จ๊กมก) บอดี้การ์ดจากภาคอีสานผู้ต้องปกป้อง "ท่านโชติ เพชรพันธการ" (สุรชัย จันทิมาธร) อภิมหาเศรษฐีผู้ร่ำรวย และ "ชายชล เพชรพันธการ"  (พิพัฒน์ อภิรักษ์ธนากร) บุตรชายของท่านโชติจากแผนการอันชั่วร้ายของ "ช่วง เพชรพันธการ" (สุเทพ ประยูรพิทักษ์) น้องชายแท้ๆของท่านโชติและทรงพล (วัชระ ปานเอี่ยม) ลูกน้องคนสนิทของช่วงแต่ในระหว่างงานเลี้ยง ท่านโชติกลับถูกลอบสังหารวงศ์คมจึงต้องปกป้องชายชลโดยได้ "ป๊อก" (ภุมวารี ยอดกมล) สาวอาสาสมัครมูลนิธิร่วมกตัญญู,แม่แจ่มจันทร์ (อาภาพร นครสวรรค์) แม่ของป๊อกเป็นผู้ช่วยโดย "คุณหญิงรัตนา เพชรพันธการ" (อรัญญา นามวงศ์) ภรรยาของท่านโชติให้การสนับสนุน

นักแสดง
 ภาพยนตร์ บอดี้การ์ดหน้าเหลี่ยม รับบทเป็น  นักแสดงนำโดยวงศ์คมเพ็ชรทาย วงษ์คำเหลาป๊อกภุมวารี ยอดกมลชายชล เพชรพันธการพิพัฒน์ อภิรักษ์ธนากรคุณหญิงรัตนา เพชรพันธการอรัญญา นามวงศ์ช่วง เพชรพันธการสุเทพ ประยูรพิทักษ์ทรงพลวัชระ ปานเอี่ยมอาทิตย์ยิ่งยง ยอดบัวงามแม่แจ่มจันทร์อาภาพร นครสวรรค์โหน่งชูศักดิ์ เอี่ยมสุขมาดสามารถ พยัคฆ์อรุณเหน่งกฤษณะพงศ์ ราชธาสายัณห์ สายัณห์ ดอกสะเดาลูกน้องอาทิตย์เอ๋ เชิญยิ้มเต๋อ เชิญยิ้มจเร เชิญยิ้มอาแปะ เถิดเทิงทนายภาคภูมิเหี่ยวฟ้าโทนี่วรรณกิตย์ ศิริพุฒปอกอบโชค คล้ายสำริดลิลลี่กิ๊ฟ โคกคูนต๊องพันธ์ สุริยาคนในชุมชนแออัดหนู คลองเตย รับบทเป็น  นักแสดงรับเชิญท่านโชติ เพชรพันธการ (พ่อของชายชล)สุรชัย จันทิมาธรนักสู้ในห้างสรรพสินค้าพนม ยีรัมย์คนรับใช้เจ้ากอแก้ว ประกายกาวิล ณ เชียงใหม่มือปืนอุดม ชวนชื่นศรีหนุ่ม เชิญยิ้มจิ้ม ชวนชื่นเจี๊ยบ เชิญยิ้มยายชา เถิดเทิงครูเติ้ง สมพงษ์ ไกรธีรางกูลพิธีกรในงานศพของท่านโชติดำรงค์ ต่ายทอง
|-
| align="center" |นักแหล่ในงานศพของท่านโชติ
| align="center" |ชาติ ชวนชื่นพระครูยาว ลูกหยีหยอง ลูกหยีสุเทพสามารถ แสงเสงี่ยมคนเล่นไพ่แวววาว วงษ์คำเหลาอาแปะโรงจำนำอู๊ด รุ่งเรืองศรีตำรวจอาฉี เสียงหล่อดอน จมูกบานอำพล รัตนวงศ์คนไข้ดู๋ ดอกกระโดนเดฟ ดวงดีแฝดมือปราบเขาทราย แกแล็คซี่เขาค้อ แกแล็คซี่พนักงานในห้างสรรพสินค้าจ๊อด เชิญยิ้มหน่วยสวาทตูมตาม เชิญยิ้มนักข่าวคำใส เชิญยิ้มโป๊งเหน่ง เชิญยิ้ม
# ซิวิไลเซชัน (ชุดวิดีโอเกม)
ซิวิไลเซชัน (Civilization) เป็นเกมชุดเชิงกลยุทธ์ พัฒนาโดย ซิด ไมเออร์ ในปี 1991 ตัวเกมนั้นมีจุดมุ่งหมายให้ผู้เล่นสวมบทบาทเป็นอารยธรรมที่มีอยู่ในประวัติศาสตร์ และวางแผนการปกครองอารยธรรมนั้นๆ ให้เจริญรุ่งเรืองตั้งแต่ยุคก่อนประวัติศาสตร์ จนถึงยุคอวกาศ ด้วยการพัฒนาด้านต่างๆ อาทิ เทคโนโลยี การทหาร การฑูต เพื่อนำไปสู่ชัยชนะในตัวเกม ซึ่งผู้เล่นนั้นสามารถชนะเกมนี้ได้หลากหลายวิธี เช่น การพิชิตอารยธรรมเพื่อนบ้าน พัฒนาวัฒนธรรมให้เจริญรุ่งเรือง หรือพัฒนาเทคโนโลยีให้ก้าวหน้าจนถึงขีดสุด ซึ่งความสามารถของอารยธรรมต่างๆ ในเกมนั้นจะอิงกับประวัติศาสตร์ที่เกิดขึ้นจริง

ซิด ไมเออร์ เป็นผู้พัฒนาเกมภาคแรก และเป็นผู้กำหนดทิศทางหลักของเกมในภาคหลัง จึงทำให้ในบางครั้ง เกมชุดนี้ถูกเรียกว่า ซิวิไลเซชัน โดย ซิด ไมเออร์ (Sid Meier's Civilization) ปัจจุบัน ตัวเกมถูกผลิดมาแล้ว 6 ภาค และยังมีตัวเกมภาคเสริม และบอร์ดเกมที่อิงมาจากตัวเกมหลักอีกด้วย ตัวเกม ซิวิไลเซชัน ถือว่าเป็นตัวอย่างที่ชัดเจนของเกมประเภท 4X ซึ่งย่อมาจาก สำรวจ, ขยับขยาย, หาประโยชน์ และ กำจัด (Explore, Expand, Exploit, Exterminate)

ภาคหลักของเกม ซิวิไลเซชัน
# รัชเดช เครือทิวา
รัชเดช เครือทิวา ชื่อเล่น "โอม" ฉายา J.O. หรือชื่อเดิมคือ ปรัชญา เครือทิวา นักบาสเกตบอลทีมชาติไทย ชาวจังหวัดอ่างทอง สังกัดสโมสรนครปฐม แมดโกท และเล่นให้กับมหาวิทยาลัยศรีนครินทรวิโรฒในบาสเกตบอลยูลีก ในตำแหน่ง ชู้ตติ้งการ์ด มีสถิติชู้ต 3 แต้มเป็นอันดับ 1 ในการแข่งขันกีฬามหาวิทยาลัยโลก 2550 เป็นคนไทยคนแรกที่ได้เล่นในลีกบาสเกตบอลอาชีพของสหรัฐ "พรีเมียร์ บาสเกตบอล ลีก" (PBL) โดยเล่นให้กับทีมแมริแลนด์ ไนต์ฮอกส์หนังสือพิมพ์มติชน ฉบับวันอังคาร ที่ 18 ธันวาคม พ.ศ. 2550 หน้า 23

 การศึกษา 
 ปริญญาโท ภาควิชาพลศึกษา : มหาวิทยาลัยศรีนครินทรวิโรฒ
 ปริญญาตรี  : คณะพลศึกษา มหาวิทยาลัยศรีนครินทรวิโรฒ
 มัธยมปลาย : โรงเรียนทิวไผ่งาม
 มัธยมต้น   : โรงเรียนอ่างทองปัทมโรจน์วิทยาคม

 เกียรติประวัติ 
 ผู้เล่นทรงคุณค่า (MVP) บาสเกตบอล ถ้วย ก. : 2548, 2549
 ผู้เล่นทรงคุณค่า (MVP) บาสเกตบอลไทยแลนด์โอเพ่น : 2551
# เดอะบอยวิธโนเนม
เดอะบอยวิธโนเนม  เป็นสตูดิโออัลบัมชุดที่ 5 ของแทรวิส วงอินดี้ป็อปจากสกอตแลนด์ อัลบัมนี้ออกจำหน่ายเมื่อ 7 พฤษภาคม พ.ศ. 2550 ในสหราชอาณาจักร และเมื่อ 8 พฤษภาคม พ.ศ. 2550 ในสหรัฐอเมริกา

โคลสเซอร์ (Closer) ถูกปล่อยออกมาเป็นซิงเกิลแรกของอัลบัมในสหราชอาณาจักรเมื่อ 23 เมษายน พ.ศ. 2550 และขึ้นอันดับสูงสุดที่อันดับ 10 ใน UK Singles Chart 

เดอะบอยวิธโนเนม เคยเข้าอันดับ 4 ใน UK Album Charts และ #1 ใน UK iTunes charts
ในสหรัฐอเมริกา อัลบัมดังกล่าวเปิดตัวที่อันดับ 58 ใน Billboard 200 โดยขายได้ 12,000 ชุดในสัปดาห์แรกKatie Hasty, "Buble Sidesteps Bone Thugs To Claim No. 1", Billboard.com, May 16, 2007.
# ระพินทร์ พุฒิชาติ
ระพินทร์ พุฒิชาติ มีชื่อเล่นว่า ต้อย เกิดวันที่ 1 พฤศจิกายน พ.ศ. 2496 หรือที่แฟนคลับเรียกกันทั่วไปว่า น้าซู ส่วน ชื่อซู เป็นชื่อที่เขาอยู่วงสองวัยครั้งแรก จนถึงปัจจุบัน เป็นนักร้อง นักแต่งเพลง นักดนตรีเพื่อชีวิต เคยเป็นสมาชิกวงสองวัย ต่อมาได้ร่วมกับศักดิ์สิทธิ์ เชื้อกลาง ก่อตั้งวงกะท้อน และวงซูซู

ระพินทร์ สำเร็จการศึกษา จากคณะรัฐศาสตร์ มหาวิทยาลัยรามคำแหง ปัจจุบันดำรงตำแหน่งที่ปรึกษาเครือข่ายศิลปินเพื่อชีวิต

ผลงานเพลง

ร่วมกับวงซูซู
 สู่ความหวังใหม่ (พ.ศ. 2532)
 ปะการังไปไหน (พ.ศ. 2533)
 คนเค็มเลคาว (พ.ศ. 2534)
 ราชาสามช่า (พ.ศ. 2535)
ผลงานเดี่ยว ซู วงซูซู
ดอกไม้พฤษภา (พ.ศ. 2535)
โทงเทง เถิดเทิง แท๊กซี่ (พ.ศ. 2536)
ไข่มดแดง (พ.ศ. 2539)
เพลงลา (พ.ศ. 2540)
สุดยอด (พ.ศ. 2541)
รักเด็กรุ่นน้อง (พ.ศ. 2542)
ปลาแดก (พ.ศ. 2543)
บ้าบอล (พ.ศ. 2545)
สาวชุดดำ (พ.ศ. 2548)

ศิลปินรับเชิญในอัลบั้ม

 เรียบเรียงดนตรี, เล่นกีตาร์โซโล่, กีตาร์ประสานในเพลง หัวใจตีกลอง, ไปรักกันที่อื่น, จั๊กลิกาอกหลอก, สาวโผนโอง ในอัลบั้ม หัวใจตีกลอง ของ เศก ศักดิ์สิทธิ์ (พ.ศ. 2546)
 เรียบเรียงดนตรี, ช่วยร้องในเพลง วงดนตรีคนตาบอด ในอัลบั้ม รำวงลูกหนี้ ของ เศก ศักดิ์สิทธิ์ (พ.ศ. 2543)
 เล่นกีตาร์ในเพลง เหล้าจ๋า ในอัลบั้ม ก้นบึ้ง ของ แอ๊ด คาราบาว (พ.ศ. 2533)
 เล่นกีตาร์ไฟฟ้าโซโล่ในเพลง เมา, กีตาร์ไฟฟ้าโซโล่ในเพลง คนไร้ราก ในอัลบั้ม คนไร้ราก ของ มงคล อุทก (พ.ศ. 2532)
 เล่นโซโล่กีตาร์ในเพลง เทียนอันเหมิน และ เล่นกีตาร์เสียงพิณในเพลง ลานข้าว ของ แดง อินโดจีน ในอัลบั้ม หมายเหตุจากเมืองจีน ของ หงา คาราวาน (พ.ศ. 2532)
 เล่นกีตาร์ลีดในเพลง เสี่ยว, กีตาร์ริทึ่มในเพลง จำปาตีนโต ในอัลบั้ม อานนท์ ของ คาราวาน (พ.ศ. 2531)
 เล่นเบสกีตาร์ในอัลบั้ม คนไกลบ้าน ของ คาราวาน (พ.ศ. 2529)
 เป็นผู้ช่วยบันทึกเสียง, ฟลุตในเพลง บิน, อคูสติกกีตาร์ในเพลง คุณคือใคร ในอัลบั้ม 1985 ของ คาราวาน (พ.ศ. 2528)
 เป็นนักร้อง, เล่นกีตาร์โซโล่, ไวโอลิน, แคนในอัลบั้ม ข้าวเขียว ของ โคบาล (พ.ศ. 2527)
 เล่นอคูสติกกีตาร์, กีตาร์โซโล่, เบส, พิณ, ไวโอลิน, เพอร์คัสชั่น, กลอง, แมนโดลิน, ซอเขมร, บั้งโหวดในอัลบั้ม คาวบอยเเห่งกรุงสยาม ของ โคบาล (พ.ศ. 2526)

ประพันธ์เพลง
 เดินกะบวน - มงคล อุทก
 วงดนตรีคนตาบอด - เศก ศักดิ์สิทธิ์

ผลงานเพลงที่กล่าวถึงศิลปินท่านอื่น ๆ 

 เพลง ไฟเพื่อชีวิต ร้องโดย มงคล อุทก (เป็นบทเพลงที่กล่าวถึงศิลปินเพื่อชีวิต โดยมีเนื้อร้องอยู่ท่อนหนึ่งที่กล่าวถึงชื่อของ น้าซู เพลงนี้แต่งเนื้อร้องโดย พยัพ คำพันธุ์ และบรรจุอยู่ในอัลบั้ม "เสี่ยหำน้อย")

คอนเสิร์ต

 เป็นควบคุมการบันเสียงในคอนเสิร์ต เพลงนอกรอบ (17 ตุลาคม 2532)
 เล่นกีตาร์ในคอนเสิร์ต มินามาตะ (9 - 28 สิงหาคม 2532)
# สองวัย (วงดนตรี)
สองวัย เป็นวงดนตรีเด็ก ก่อตั้งในปี พ.ศ. 2522 อันประกอบด้วยสมาชิกสองวัย คือ เด็ก และผู้ใหญ่ มีเนื้อหาเพลงเป็น เพลงใสๆ เกี่ยวกับธรรมชาติ  เพลงอำลา น้าต้อมสองวัย

 ประวัติ 
สมาชิกของวงสองวัย ประกอบด้วยนักดนตรีหลักสองคน คือ น้าต้อม (กิตติพงศ์ ขันธกาญจน์) และ น้าวี (วีระศักดิ์ ขุขันธิน)  และสมาชิกเด็กๆจากสโมสรผึ้งน้อย 5 คน คือ อ้อย นุช โอ๋ น้อย และมุก ใครรักเพลงสองวัยขอเสียงหน่อย ร่วมด้วยน้าซู (ระพินทร์ พุฒิชาติ) ซึ่งเข้ามาร่วมงานตั้งแต่อัลบั้มชุดที่สอง  สองวัยออกแสดงครั้งแรกในงานวันเด็ก เมื่อ พ.ศ. 2522 ที่หอประชุมมหาวิทยาลัยศิลปากร  

วงสองวัย มีผลงานอัลบั้มออกมา 3 ชุด คือ เจ้าผีเสื้อเอย กระแตตื่นเช้า และ นาฬิกา ได้รับการประกาศเกียรติคุณจากรัฐบาลให้เป็นผู้ผลิตผลงานดีเด่นสร้างสรรค์เพื่อเยาวชน เมื่อ พ.ศ. 2525สองวัย 28 ปี
หลังจากเว้นช่วงไปนานหลายปี สองวัยได้กลับมารวมตัวและออกแสดงอีกครั้ง โดยมีสมาชิกเด็กรุ่นหลังคือ น้องม่อน น้องแนนซี่ และน้องชมพู่  จัดแสดงคอนเสิร์ตเป็นครั้งคราว และผลิตผลงานชุด 1-3 วางจำหน่ายใหม่ในรูปแบบเทปคาสเสตต์ และซีดี

ภายหลังการเสียชีวิตของน้าต้อม กิตติพงศ์ ขันธกาญจน์ เมื่อ พ.ศ. 2548 สมาชิกวงสองวัยที่เหลืออยู่ ได้รวมกลุ่มขึ้นมาใหม่ นำโดย ปิยนุช บุญประคอง โดยมีน้าวี วีระศักดิ์ ขุขันธิน เป็นที่ปรึกษาวงดนตรี วงสองวัยตระเวนเผยแพร่บทเพลง และทำกิจกรรมสนุกสนานแก่เด็กๆ  มีสมาชิกปัจจุบันประกอบด้วย 

 สมาชิก 
 ปิยนุช บุญประคอง (พี่นุช) ร้องนำ
 ดาริณี บุญชู (แนนซี่) ร้องนำ
 นาวิน อินทร์ศร (วิน) กีตาร์

ผลงาน
  อัลบั้ม 

* เจ้าผีเสื้อเอย สองวัย
 เจ้าผีเสื้อเอย
 ลูกหมูใส่รองเท้า
 ใบไม้ร่วง
 .แมงมุม
 ดอกไม้หายไปไหน ?
 ลูกแกะกับหมาป่า
 มาลัย
 ไม้ไผ่ร้องเพลง
 มองดูเดือน
 ลูกหมูหลงทาง
 จราจร จลาจล
 แล้วคิดถึงกันบ้างนะ
* กระแตตื่นเช้า
 กระแตตื่นเช้า
 ปลูกดอกไม้
 ยิ้มกับตะวัน
 แม่จ๋าไปไหน
 หุ่นไล่กา
 คิดถึงบึงหญ้าป่าใหญ่
 สะพานสายรุ้ง
 แมลงปอปีกใส
 ส่งยิ้ม
 มดแดง
 ถามผีเสื้อ
 นอนซะแม่เอย
* นาฬิกา
 6 นาฬิกา
 ถุงเท้าหาย
 ระบำไม้กวาด
 ถามรถไฟ
 สาวน้อยพายเรือ
 นกกระจอก
 ฝันเห็นดวงจันทร์
 แดนไกล
 เหยี่ยว
 หนูไม่ได้ทำการบ้าน
 สาริกา
# ภาษากะโจ
ภาษากะโจ (Kaco') มีผู้พูดในกัมพูชา 2,000 คนในจังหวัดรัตนคีรี จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก ไม่สามารถเข้าใจกันได้กับภาษาตำปวน ไม่มีผู้ที่พูดได้สองภาษา
# กีฬามวยสากลสมัครเล่นในโอลิมปิกฤดูร้อน 2008 - ฟลายเวท
มวยสากลสมัครเล่น รุ่น ฟลายเวท 51 กิโลกรัม ทำการแข่งขันที่ เวิร์คเกอร์อินดอร์อารีน่า กรุงปักกิ่ง สาธารณรัฐประชาชนจีน

ในรุ่นนี้ นักชกชาวไทยที่ผ่านการคัดเลือกเข้ามาคือ สมจิตร จงจอหอ ซึ่งสามารถคว้าเหรียญทองที่สองของไทยใน โอลิมปิกฤดูร้อน 2008 ที่ กรุงปักกิ่ง สาธารณรัฐประชาชนจีน

 เหรียญรางวัล 
  ทองแดง   

 เวลาการแข่งขัน 
ตามเวลามาตรฐานจีน (UTC+8)
 วันที่ เวลา รอบ วันอังคาร, 12 สิงหาคม, 2008  <b>13:30-14:45 19:00-20:30  <b>32 คนสุดท้าย วันเสาร์, 16 สิงหาคม, 2008  <b>13:30-15:30  <b>16 คนสุดท้าย วันพุธ, 20 สิงหาคม, 2008  <b>19:00-20:00  <b> 8 คนสุดท้าย วันศุกร์, 22 สิงหาคม, 2008  <b>13:30-14:00  <b> รองชนะเลิศวันเสาร์, 23 สิงหาคม, 2008  <b>19:00-19:20  <b> ชิงชนะเลิศ

 ตารางการแข่งขัน 
 รอบชิงชนะเลิศ 

 สายบน 

 สายล่าง
# ประศาสตร์ ทองปากน้ำ
ประศาสตร์ ทองปากน้ำ (เกิด
20 มิถุนายน พ.ศ. 2499) อดีตสมาชิกสภาผู้แทนราษฎรจังหวัดสุโขทัย

ประวัติ
เกิดเมื่อวันที่ 10 มิถุนายน พ.ศ. 2499 ที่ตำบลคลองตาล อำเภอศรีสำโรง จังหวัดสุโขทัย เป็นบุตรของนายสนิท กับนางล้วน ทองปากน้ำ ประวัติผู้สมัคร ส.ส.กรมการปกครอง กระทรวงมหาดไทยสมรสกับนางวรรภา ทองปากน้ำ มีบุตรีชื่อ นางสาวประภาพร ทองปากน้ำ เป็น สมาชิกสภาผู้แทนราษฎรจังหวัดสุโขทัย และ กรรมการใน คณะกรรมการประสานงานสภาผู้แทนราษฎรไทย (รัฐบาล แพทองธาร ชินวัตร)

 การศึกษา 
นายประศาสตร์ ทองปากน้ำ สำเร็จการศึกษาชั้นมัธยมศึกษาจาก โรงเรียนศรีสำโรงชนูปถัมภ์ สำเร็จการศึกษาวิทยาศาสตร์บัณฑิต สาขาสัตวศาสตร์ จากสถาบันเทคโนโลยีราชมงคล วิทยาเขตพิษณุโลก เมื่อปี พ.ศ. 2537 และปริญญาโทศึกษาศาสตร์มหาบัณฑิต สาขาการบริหารการศึกษา จากมหาวิทยาลัยนเรศวร ปี พ.ศ. 2540

 ประวัติการเมือง 

นายประศาสตร์ ทองปากน้ำ เข้าสู่การเมืองโดยการเป็นสมาชิกพรรคการเมืองหลายพรรค คือ พรรคพลังธรรม พรรคชาติพัฒนา พรรคไทยรักไทย และพรรคมัชฌิมาธิปไตย และได้รับการเลือกตั้งเป็นสมาชิกสภาผู้แทนราษฎรถึง 4 สมัย คือ
 สมาชิกสภาผู้แทนราษฎร จังหวัดสุโขทัย พ.ศ. 2535
 สมาชิกสภาผู้แทนราษฎร จังหวัดสุโขทัย พ.ศ. 2538
 สมาชิกสภาผู้แทนราษฎร จังหวัดสุโขทัย พ.ศ. 2544
 สมาชิกสภาผู้แทนราษฎร จังหวัดสุโขทัย พ.ศ. 2548

 ตำแหน่งที่ได้รับ 

นายประศาสตร์ ทองปากน้ำ เคยได้รับการแต่งตั้งให้ดำรงตำแหน่งสำคัญๆ ในสภาผู้แทนราษฎรหลายตำแหน่ง ได้แก่
 ผู้ช่วยเลขานุการ รัฐมนตรีว่าการกระทรวงอุตสาหกรรม พ.ศ. 2538คำสั่งกระทรวงอุตสาหกรรม ที่ ๗/๒๕๓๘ เรื่อง แต่งตั้งข้าราชการการเมือง (นายพิเชษฐ พันธุ์วิชาติกุล, นายทรงพล โกวิทศิริกุล, นายประศาสตร์ ทองปากน้ำ)
 ที่ปรึกษา รัฐมนตรีช่วยว่าการกระทรวงเกษตรและสหกรณ์ พ.ศ. 2538
 รองประธานกรรมาธิการศาสนาและศิลปวัฒนาธรรม คนที่ 1 พ.ศ. 2544- พ.ศ. 2548
 ผู้ช่วยเลขานุการรัฐมนตรีว่าการกระทรวงคมนาคม พ.ศ. 2546- พ.ศ. 2547
 กรรมาธิการทหาร พ.ศ. 2544- พ.ศ. 2548

นายประศาสตร์ ได้รับการแต่งตั้งเป็นผู้ช่วยเลขานุการรัฐมนตรีว่าการกระทรวงสาธารณสุข (นายมานิต นพอมรบดี) ในรัฐบาลของนายอภิสิทธิ์ เวชชาชีวะ พ.ศ. 2552 ซึ่งนายประศาสตร์เป็นบุคคลหนึ่งที่ได้รับการคาดหมายว่าจะได้รับการเสนอชื่อให้ดำรงตำแหน่ง รัฐมนตรีช่วยว่าการกระทรวงสาธารณสุขเจอเส้นตายมาร์ค-ภท.ถอย "มานิต"ออก! เตรียมยื่นไขก๊อกวันจันทร์ แฉเบื้องหลังโดนพรรคลอยแพ "สมศักดิ์"ดันเด็กเสียบรมช.สธ. "ประศาสตร์ ทองปากน้ำ"ส้มหล่น แทนนายมานิต นพอมรวดี ที่ประกาศลาออกเมื่อวันที่ 10 มกราคม พ.ศ. 2553

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒, เล่ม ๑๒๖ ตอนที่ ๑๖ ข หน้า ๙, ๔ ธันวาคม ๒๕๕๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๐ ตอนที่ ๑๙ ข หน้า ๓๒, ๑ ธันวาคม ๒๕๔๖